text: Bed betjent i låret
  20 november 2011 kl. 11.32
  En politibetjent blev bidt i låret af en 32-årig kvinde fra Horsens i forbindelse med en anholdelse på Havneallé i Horsens. Det skriver Radio VLR.
  Politiet blev kort efter midnat, natten til søndag, kaldt til Havneallé i forbindelse med et slagsmål til en privatfest. Da betjenten ville anholde kvinden, bed hun ham i låret.
  Kvinden blev taget med i detentionen og er siden blevet afhørt og løsladt igen, fortæller vagtchef hos Sydøstjyllands Politi, Morten Vegger, til Radio VLR.
  Betjenten fik ikke alvorlige skader ved kvindens bid i låret.
  